Държавен вестник, бр. 60, 2005 г., стр. 64

С Т Р .  64
Д Ъ Р Ж А В Е Н   В Е С Т Н И К
Б Р О Й  60
2.1. като “кватернерен водоносен хоризонт” да се
определят материалите от повърхността до дълбочина
20 м, в които са акумулирани подземни води, които не
могат да бъдат използвани за питейно-битови цели без
предварително третиране;
2.2. като “плио-кватернерен водоносен хоризонт”
да се определят материалите на дълбочина по-голяма
от 20 м, в които са акумулирани подземни води, които
могат да бъдат използвани за питейно-битови цели без
предварително третиране.
3. Ограничавам ползването на водите и водните
обекти по т. 2, както следва:
3.1. в определения по т. 2.1 “кватернерен водоносен
хоризонт” се изграждат водовземни съоръжения за
подземни води в случаите, в които за задоволяване на
искането няма специални изисквания към качеството
на водата;
3.2. в определения по т. 2.2 “плио-кватернерен во-
доносен хоризонт” се изграждат само водовземни съо-
ръжения за подземни води в случаите, в които за задо-
воляване на искането водата следва да отговаря на
изискванията на Наредба № 9 за качеството на водата,
предназначена за питейно-битови цели (ДВ, бр. 30 от
2001 г.);
3.3. при изграждане на водовземните съоръжения
по т. 3.2 задължително се осигурява изолация на ин-
тервала до 25—30 м от повърхността.
Контрола по изпълнение на заповедта възлагам на
директора на Басейновата дирекция за управление на
водите в Източнобеломорския район с център Пловдив.
Заповедта влиза в сила от датата на обнародването
є в “Държавен вестник”.
Министър: Д. Арсенова
46795
ВИСШ АДВОКАТСКИ СЪВЕТ
РЕШЕНИЕ № 324
от 8 юли 2005 г.
На основание чл. 121, ал. 1 от Закона за адвокату-
рата Висшият адвокатски съвет приема
ЕТИЧЕН КОДЕКС НА АДВОКАТА
Раздел I
Въведение
Чл. 1. (1) В правова държава и в общество, основа-
но на върховенството на закона, адвокатът има осо-
бена роля. Неговите задължения не се изчерпват с
изпълнението на дадения му мандат, а произтичат и
от традициите на вековната професия. Адвокатът
трябва да служи както на интересите на правосъдие-
то, така и на законните интереси и права на физичес-
ките и юридическите лица, които са му поверени да
отстоява и защитава.
(2) За да може да бъде спечелено и запазено уваже-
нието, необходимо за осъществяване на посочените в
ал. 1 функции, адвокатът изпълнява непрестанно мно-
гообразните си правни и етични задължения към:
1. клиента;
2. адвокатската професия като цяло и в частност
към всеки колега;
3. съдебната власт и другите власти, пред които
адвокатът защитава каузата на своя клиент или го
представлява;
4. обществото, за което съществуването на свобод-
ната и независимата адвокатска професия, подчинена
на собствените си правила, е същностна гаранция за
опазване на законността и на правата на човека, евенту-
ално противопоставени на силата на държавната власт
и/или на интересите на отделни части от обществото.
Естество на правилата за професионално поведение
Чл. 2. (1) Адвокатът приема и спазва правилата за
професионално поведение доброволно, за да се осигу-
ри точното изпълнение на неговите функции. Неспаз-
ването на тези правила от адвоката е основание за дис-
циплинарната му отговорност.
(2) Дисциплинарното производство се осъществя-
ва справедливо, за да бъдат налаганите санкции ефек-
тивни, обосновани и съобразени със степента на нару-
шенията.
Раздел II
Основни принципи
Независимост
Чл. 3. (1) При упражняване на професията си адво-
катът е независим.
(2) Адвокатът действа в съответствие със закона, с
правилата на този кодекс и законните интереси на
клиента, не се влияе от личните си интереси, не се
поддава на външен натиск или на чуждо въздействие и
предоставя правна помощ, ръководейки се от вътреш-
ното си убеждение.
(3) Адвокатът се противопоставя на всяко посега-
телство върху неговата независимост и не нарушава
професионалната етика с цел да се хареса на клиента,
на властите или на трети лица.
Доверие и почтеност
Чл. 4. Взаимоотношенията между адвоката и него-
вия клиент се градят на основата на доверието, което
е и в основата на отношенията между адвокатите и
между тях и властите. Такива отношения не могат да
съществуват, ако има съмнение в честността, личното
достойнство и почтеността на адвоката.
Поверителност
Чл. 5. (1) Адвокатът е длъжен да пази тайната на
своя клиент без ограничение във времето. Опазването
на професионалната тайна е основно и първостепенно
задължение на адвоката.
(2) Адвокатът пази в тайна всяко узнато от него при
и по повод упражняване на дейността си поверително
сведение.
(3) Адвокатът изисква опазването на професионал-
ната тайна от своя персонал и от всяко лице, с което си
сътрудничи в професионалната дейност.
(4) Адвокатът може да разкрие поверителна ин-
формация само доколкото това е необходимо, за да се
защити в хода на гражданско-правни, административ-
но-правни, наказателно-правни, дисциплинарни или
други производства, свързани със спор между него и
неговия клиент.
Спазване на правилата за професионално поведение при
упражняване на професията в чужда държава
Чл. 6. Адвокатът спазва правилата на професио-
нално поведение на адвокатурата на чуждата държава,
в която упражнява дейността си.
Несъвместимост
Чл. 7. (1) За да може адвокатът да осъществява
функциите си с необходимата независимост и по на-
чин, съобразен с професионалните му задължения,
упражняването на някои длъжности или професии е
несъвместимо с адвокатската професия. Недопусти-
мо е упражняването на дейности и извършването на
действия, които влизат в противоречие със същност-
та на адвокатската професия, ограничават или пре-
махват независимостта є или накърняват достойнс-
твото и доброто є име.
(2) Адвокатът, който е установен и в друга държа-
ва—членка на Европейския съюз, или развива дейност
в нея, спазва правилата за несъвместимост, приложи-
ми спрямо адвокатите в тази държава.